তিনি সমাজসেবা ও জনহিতকর কর্মকান্ডের সাথেও জড়িত। ১৯৯৭ সালে নিজ জেলার ভোলাহাটে ‘সাইফুন্নেসা-মকবুল দাতব্য চিকিৎসালয়’ প্রতিষ্ঠা করেন। এর ফলে এলাকার হাজার হাজার অসহায়, গরীব মানুুষ বিনামূল্যে চিকিৎসা সেবা ও ঔষধ সুবিধা পাচ্ছে। তিনি এলাকার উন্নয়নে বিভিন্ন শিক্ষা ও ধর্মীয়, সাংস্কৃতিক প্রতিষ্ঠানে আর্থিক অনুদান, বিভিন্ন সহযোগিতা, পৃষ্ঠপোষকতা করে থাকেন। এছাড়া, তিনি ভোলাহাটের কানারহাটে প্রতিষ্ঠিত করেছেন পল্লী মঙ্গল কম্পিউটার সেন্টার। তিনি এলাকাবাসীকে বেকারত্ব লাঘব ও স্বাবলম্বী করে গড়ে তোলার লক্ষ্যে ২০০৪ সালে উক্ত কম্পিউটার সেন্টারের সাথে টাই, ডাই ও ব্লক প্রশিক্ষণ বিভাগ সংযুক্ত করেন। ভবিষ্যতে একটি আধুনিক পাঠাগার গড়ার পরিকল্পনা রয়েছে তাঁর। চাঁপাইনবাবগঞ্জের ভোলাহাট উপজেলা প্রেসক্লাব থেকে সমাজসেবী হিসেবে ২০০০ সালে সম্মাননা প্রদান করা হয় বিশিষ্ট শিল্পপতি- মিজানুর রহমানকে। { অসমাপ্ত…/ বিস্তারিত প্রকাশিতব্য মূল গ্রন্থ- ‘আলোকিত চাঁপাইনবাবগঞ্জ’ (চাঁপাইনবাবগঞ্জের দু’শো বছর ইতিহাসের বিশিষ্ট ব্যক্তিদের সংক্ষপ্তি জীবনী) }